ആര്യന് ഖാന് റിമാന്ഡില് തുടരും ജാമ്യഹര്ജിയിലെ വിധി ഈ മാസം 20 ന് ആഡംബര കപ്പലിലെ ലഹരി പാര്ട്ടി കേസില് ആര്യന് ഖാന്റെ ജാമ്യാപേക്ഷയിലെ വാദം പൂര്ത്തിയായി. ജാമ്യാപേക്ഷയില് ഒക്ടോബര് 20 ന് വിധി പറയും. ആര്യന് ഖാന് റിമാന്ഡില് തുടരും. കോടതിയില് ആര്യന് ഖാന്റെ ജാമ്യാപേക്ഷയെ ശക്തമായാണ് എന്സിബി എതിര്ത്തത്. അന്വേഷണം ഇപ്പോഴും പ്രാരംഭ ഘട്ടത്തിലാണ്. ആര്യന് ഉള്പ്പെടെയുള്ള പ്രതികള്ക്ക് ലഹരികടത്തുമായി ശക്തമായ ബന്ധമുണ്ട്. ഇവരുടെ വാട്സ്ആപ്പ് ചാറ്റുകളില് നിന്ന് ഇതിന്റെ തെളിവുകള് ലഭിച്ചിട്ടുണ്ട്. അതുകൊണ്ട് ജാമ്യം ലഭിച്ചാല് അത് അന്വേഷണത്തെ ബാധിക്കും. പഠിക്കുന്ന വിദ്യാര്ത്ഥികളാണ് ഇവര് എന്നത് ജാമ്യത്തിനുള്ള പരിഗണന ആകരുതെന്നും ഇവരെക്കുറിച്ച് കൂടതല് വിവരങ്ങള് പുറത്തുകൊണ്ട് വരേണ്ടതുണ്ടെന്നും എന്സിബി കോടതിയില് വ്യക്തമാക്കി. അതേസമയം ആര്യന് ഖാന് ലഹരിക്കടത്തുമായി യാതൊരു ബന്ധവും ഇല്ലെന്നും കപ്പലില് നിന്നല്ല ആര്യന് ഖാനെ കസ്റ്റഡിയില് എടുത്തതെന്നും ആര്യന് ഖാന്റെ അഭിഭാഷകന് കോടതിയില് വാദിച്ചു. ലഹരി ഉപയോഗിക്കുകയോ കൈവശം വയ്ക്കുകയോ ചെയ്തിട്ടില്ല അതിനാല് ആര്യന് ഖാന് ജാമ്യം നല്കണമെന്നാണ് അഭിഭാഷകന് ആവശ്യപ്പെട്ടത്. Read Also : ആര്യന് ഖാന് സ്ഥിരമായി മയക്കുമരുന്ന് ഉപയോഗിക്കുന്നയാള് എന്സിബി കഴിഞ്ഞ ദിവസങ്ങളില് ആര്യന്റെ ഡ്രൈവറെയും, നിര്മാതാവ് ഇമ്തിയാസ് ഖാത്രിയെയും ചോദ്യം ചെയ്തതില് നിന്നും ആര്യനെതിരെ നിര്ണായക വിവരങ്ങള് ലഭിചെന്നാണ് എന്സിബി വൃത്തങ്ങള് നല്കുന്ന സൂചന. തന്നെ തെറ്റായി ഉള്പ്പെടുത്തിയതെന്ന് ജാമ്യപേക്ഷയില് ആര്യന് ഖാന് ഉന്നയിക്കുന്ന വാദം. കേസുമായി ബന്ധപ്പെട്ട് കഴിഞ്ഞദിവസവും, മുംബൈയില് മൂന്നിടങ്ങളില് എന്സിബി റെയ്ഡ് നടത്തിയിരുന്നു. കൂടുതല് അറസ്റ്റുകള് കേസില് ഉണ്ടാകുമെന്നാണ് എന്സിബി നല്കുന്ന സൂചന. Story Highlights : Aryan khans bail order to be pronounced on oct 20